**Nasturi de valoare**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a intrat în mine prin efracție

acoperită de culori care cad

în anotimpuri pierdute

mulți nasturi până acolo

unde eu doream

cu ei poți cumpăra

o păpușă de pluș sau

una care pleacă

la alte jocuri de societate

după fiecare cafea

de preferat jocul statuetelor

un amestec de trupuri

așezate după mintea unui autor

smintit sau aprins la maxim

sau după valoarea care o au

nasturii de la costum